林省吾挽辭
作者：王柏
朝代：宋

paragraphs: 羌若人兮大带而深衣，張拱徐趨兮儼乎其若思。
動有則兮神定，澹無欲兮心夷。
便儇嶔巇之紛吾前兮，醢雞起滅。
忠信傳習之省吾躬兮，聖賢我師。
伊春陽之冉冉兮，生意方懋。
何雪霜之不仁兮，荃蘭遽萎。
搴三后之純英兮，時不得而榮瘁。
抱太極而永歸兮，哀與我之其誰。
雲沈沈兮凄巘，風稜稜兮斷澌。
長田長田兮，寂寂永夜。
暢旨獨立兮，千古名垂。